GTG จ่อส่งมอบสารสกัดกัญชง “Raksa CBD Full-Spectrum” ภายในก.พ.65
GTG จ่อส่งมอบสารสกัดกัญชง “Raksa CBD Full-Spectrum” ถูกกฎหมายครั้งแรกในเอเชีย ล็อตแรกภายในเดือนกุมภาพันธ์ 65 ซึ่งสามารถนำไปต่อยอดเป็นผลิตภัณฑ์สำหรับผู้บริโภคได้
27 ม.ค. 2565

นายกฤษณ์ ธีรเกาศัลย์ ประธานเจ้าหน้าที่บริหาร บริษัท โกลเด้น ไทรแองเกิ้ล กรุ๊ป จำกัด หรือ GTG พาสำรวจโรงปลูกกัญชงหลังใหม่ ณ จังหวัดเชียงราย ที่ทันสมัยได้รับมาตรฐาน GACP, HACCP และ ISO22000 รองรับ มั่นใจได้ถึงความปลอดภัยและความสะอาด โดยโชว์ผลผลิตที่ใกล้พร้อมส่งต่อสู่โรงสกัด สกัดเป็นสาร Raksa CBD Full-Spectrum ล็อตแรกภายในเดือนกุมภาพันธ์ 2565 เป็นการส่งมอบสารสกัดคุณภาพสูงอย่างถูกต้องตามกฎหมายครั้งแรกในเอเชีย สามารถนำไปต่อยอดเป็นผลิตภัณฑ์สำหรับผู้บริโภคได้ อาทิ เครื่องสำอาง เครื่องดื่ม อาหาร จนถึงการใช้ในทางการแพทย์ ที่มอบสรรพคุณของสาร CBD อย่างเต็มรูปแบบ
ทั้งนี้ด้วยความที่เป็น CBD Full-Spectrum จึงทำให้เกิดปรากฏการณ์ที่เรียกว่า “Entourage Effect” เสมือนกับการทานวิตามินบีรวม ที่ให้สรรพคุณมากกว่าการทานวิตามินบีเดี่ยวๆ และไม่ก่อให้เกิดอาการมึนเมาแก่ผู้บริโภค สำหรับผู้ที่สนใจผลิตภัณฑ์สามารถติดต่อได้ที่ GTG Tel.: 02-002-8007
 